МОДЕЛ УГОВОРА ЈН 30/2023
УГОВОР О ИЗВОЂЕЊУ РАДОВА
НА ИЗГРАДЊИ ГРАНИЧНОГ ПРЕЛАЗА ЂЕРДАП 2 (КУСЈАК)
Закључен између:

1.  Републичке дирекције за имовину Републике Србије, са седиштем у Београду, улица Краља Милана 16, ПИБ 102199586, матични број 17114450, коју заступа директор Јован Воркапић, (у даљем тексту: Наручилац);  

и

2. ___________________ са седиштем у ___________, улица_________________, матични број_______________, ПИБ  _____________, који заступа ____________________ (у даљем тексту: Извођач радова)

Који наступа са члановима групе понуђача:

· ___________________ са седиштем у ___________, улица_________________, матични број_______________, ПИБ  _____________, који заступа ____________________;
· ___________________ са седиштем у ___________, улица_________________, матични број_______________, ПИБ  _____________, који заступа ____________________;
· ___________________ са седиштем у ___________, улица_________________, матични број_______________, ПИБ  _____________, који заступа ____________________;
* Поља за упис чланова групе или подизвођача се могу увећати или умањити (обрисати).

Преамбула
Наручилац је, сходно примени одредбе члана 52. Закона о јавним набавкама („Службени гласник РС”, број 91/19) спровео отворени поступак јавне набавке број  __________ за извођење радова на изградњи граничног прелаза Ђердап 2 (Кусјак).
Извођач радова је дана ___ / ___ / _____.године доставио Понуду број ___ која чини саставни део Уговора.
Наручилац   је   сходно примени одредби чланова 146. Закона о јавним набавкама донео Одлуку о додели уговора број ______________ од ___ / ___ / _____.године којом је изабрао Извођача радова за  извођење предметних радова на изградњи граничног прелаза Нештин.
Предмет уговора
Члан 1.

Предмет овог Уговора je извођење радова на изградњи граничног прелаза Ђердап 2 (Кусјак).
Извођач радова се обавезује да радове који су предмет овог Уговора изврши у свему према Понуди број ______, техничкој спецификацији, конкурсној документацији, све у складу са одредбама важећих закона који регулишу предметну материју, техничким условима и стандардима области предметне врсте посла, квалитетно и у складу са правилима струке.

Овим Уговором дефинишу се међусобна права и обавезе Наручиоца и Извођача радова, вредност уговорених радова, рокови,  услови, начин и рок  плаћања,  права и обавезе уговорних страна, те друга питања од значаја за реализацију предметног пројекта изградње.

Уговорена вредност
Члан 2.
Уговорена вредност извођења радова на изградњи граничног прелаза Ђердап 2 (Кусјак), из члана 1. овог Уговора, износи ____________________ динара без ПДВ-а, односно _______________ динара са ПДВ-ом.

Стварна вредност радова ближе описаних у члану 1. овог Уговора биће утврђена на основу стварно изведених количина радова, које су утврђене у грађевинској књизи, и јединичних цена из усвојене понуде Извођача радова са свим евентуалним вишковима и мањковима радова. 

У цену су урачунати, осим вредности радова, добара и услуга неопходних за извршење Уговора, и трошкови ангажовања радне снаге, материјала и опреме, трошкови транспорта, смештаја, комуникације, трошкови организације градилишта, припремних радова, помоћних материјала и опреме.
Начин плаћања
Члан 3.

Наручилац се обавезује да Извођачу исплати укупну уговорену вредност из члана 2. овог уговора на следећи начин:

Наручилац ће износ од 367.000.000,оо дин. са пдв-ом исплатити авансно, у року  од  45  дана  од  дана  достављања  захтева  за авансно  плаћање  (авансног  предрачуна) и средстава обезбеђења – менице за повраћај авансног плаћања у висини примљеног аванса, менице за добро извршење посла и полиса осигурања,  у складу са одредбама овог Уговора.
Укупна вредност стварно извршених радова биће исплаћена путем привремених ситуација и окончане ситуације, са роком исплате од највише 45 дана од дана испостављања ситуације, уз узимање у обзир вредности правдања аванса у складу са одредбама овог Уговора. Плаћање по окончаној ситуацији могуће је тек након извршења примопредаје радова и достављања менице за отклањање недостатака у гарантном року.

Аванс мора бити оправдан пре испостављања окончане ситуације, тј. кроз последњу привремену ситуацију.

Привремене месечне ситуације за радове достављају се до 10. у месецу за претходни месец.
Исплате ће се вршити на рачуне које одреди Извођач радова.
Обавезе Наручиоца које доспевају у наредној буџетској години биће реализоване највише до износа средстава која ће Наручиоцу бити одобрена за наредну буџетску годину.
Члан 4.

Привремене ситуације и окончану ситуацију, у 6 (шест) примерака, Извођач радова испоставља на основу изведених количина уговорених радова и уговорених јединичних цена.

Ситуације (привремене и окончана) које се испостављају Наручиоцу морају бити потписане и оверене од стране Стручног надзора.
Привремене ситуације Извођач радова подноси Стручном надзору у року од 5 (пет) дана од последњег дана на који се привремена ситуација односи. Окончану ситуацију Извођач радова подноси по завршетку радова, са коначним обрачуном, и уз достављање средства обезбеђења  за отклањање недостатака у гарантном року (меница за отклањање грешака у гарантном року у висини од 5% вредности уговора).

За извођење радова наведених у члану 1. овог Уговора, уз привремене ситуације и окончану ситуацију, Извођач радова је обавезан да достави Наручиоцу, преко Стручног надзора:

- фотокопије записника о извршеној контроли радова који су претходили изведеним радовима, а који се у каснијим фазама не могу контролисати, оверене и потписане од стручног надзора;

- фотокопије листова грађевинског дневника за претходни месец, за који се испоставља ситуација, обострано потписане и оверене;

- фотокопије листова грађевинске књиге, за све уговорене и изведене позиције приказане у ситуацији, оверене од стране стручног надзора.
Уз окончану ситуацију, Извођач радова је дужан да достави и средство обезбеђера за отклањање недостатака у гарантном року (меница за отклањање грешака у гарантном року у висини од 5% вредности уговора.
Уколико Извођач радова не достави привремену или окончану ситуацију са наведеним прилозима из овог члана, Наручилац није дужан да изврши плаћање позиција за које није достављена комплетна документација.

За извођење радова наведених у члану 1. овог Уговора, привремене ситуације и окончану ситуацију Извођач радова доставља Стручном надзору на оверу. Након извршене контроле и овере, ситуацију са комплетном документацијом из овог члана, Стручни надзор, у року од 7 (седам) дана од дана пријема доставља Наручиоцу  на  оверу  и плаћање неспорног дела ситуације. Уколико Наручилац оспори испостављену ситуацију у делу, дужан је да исплати  неспорни  део  ситуације,  а  спорни део  ће  се  решити  кроз  следећу привремену ситуацију, уколико се уговорне стране другачије не договоре.
Рок
Члан 5.

Рок за извођење радова на изградњи граничног прелаза Ђердап 2 (Кусјак) износи _____ дана од дана увођења Извођача у посао (биће преузето из понуде).
Под даном завршетка радова сматра се дан када Стручни надзор и Извођач радова констатују у грађевинском дневнику да су радови завршени.

Члан 6.

Уговорени рок може бити продужен када уговорне стране у форми анекса овог Уговора о томе постигну писани споразум, и то из објективних разлога који су јасно и прецизно одређени у конкурсној документацији, овом Уговору, односно који су предвиђени посебним прописима, и то како по захтеву Наручиоца, тако и по захтеву Извођача радова, уз поштовање одредби важећег Закона о јавним набавкама. Ти разлози могу бити повезани са изменама прописа, неочекиваним  догађајима,  актима  и/или  мерама  државне  власти,  потребом за отклањањем ризика од наступања штете, вишом силом, ванредним околностима или другим објективним разлозима на које уговорне стране нису могле да утичу.

Уколико Наручилац утврди да Извођач радова не прати динамику извршења посла (уговорних обавеза) на начин који озбиљно угрожава благовремену реализацију уговора и ако након писаног упозорења у року наведеном у писаном упозорењу не констатује да је кашњење у реализацији посла надокнађено или знатно смањено са динамичким планом који доказује благовремену реализацију уговора, Наручилац има право да раскине Уговор, и изврши наплату средства обезбеђења за добро извршење посла.
Члан 7.

Извођач радова има право на продужење рока наведеног у члану 5. овог Уговора из објективних разлога везаних за извођење радова у складу са законом, а који разлози би се појавили током извођења радова, као и у случају у коме је због промењених околности или неиспуњавања обавеза Инвеститора/Наручиоца био спречен да изводи радове.

Извођач радова има право на продужење рока наведеног у члану 5. овог Уговора из разлога наведених у члану 6., став 1. овог Уговора, а посебно из следећих разлога:

1) због природних догађаја који имају карактер више силе, односно природних догађаја (пожар, поплава, земљотрес, изузетно лоше време неуобичајено за годишње доба и за место на коме се радови изводе и сл.) чија природа је објективно таква да условљава продужење рокова;

2) због прекида рада изазваног актом надлежног органа, за који није одговоран Извођач радова, или због мера предвиђених актима надлежних органа, односно због аката, мера и радњи надлежних државних органа чија природа је објективно таква да условљава продужење рокова за испуњење уговорних обавеза Извођач радова.

3) непредвиђени или додатни радови који су од условљавајућег значаја за даљу реализацију пројекта изградње граничног прелаза а који су се након закључења уговора показали као неопходни за реализацију и привођење објекта планираној намени.

Ако наступе околности из претходног става овог члана, Извођач радова их одмах уписује у грађевински дневник, а у року од 3 дана од настанка узрока доставља у писменој форми, уз сагласност Стручног надзора, предлог Наручиоцу за продужење уговореног рока за завршетак радова изузев уколико овим уговором није шта другачије уговорено.
Увођење Извођача радова у посао
Члан 8.
Стручни  надзор уводи  Извођача  радова  у  посао  уписом  у  грађевински  дневник  и  предаје Извођачу радова:

· одобрење за изградњу / грађевинску дозволу;

· расположиву пројектно-техничку документацију;

· решење(а) о именовању стручног надзора.

Извођач радова је дужан да започне радове даном увођења у посао или најкасније наредног дана од дана увођења у посао. 
Уколико Извођач радова не започне радове у року из претходног става, Наручилац ће оставити Извођачу накнадни рок од 10 (десет) дана да започне радове, а уколико Извођач радова ни у накнадном року не започне радове, Наручилац може раскинути овај Уговор, уз реализацију гаранције за добро извршење посла, као и захтевати од Извођача радова накнаду штете.

Стручни надзор уписује у грађевински дневник датум завршетка свих уговорених радова.
Динамика извођења радова
Члан 9.

Извођач радова се обавезује да у року од 15 дана од дана закључења уговора достави Наручиоцу детаљни динамички план извођења уговорених радова. 
Извођач је у обавези да врши ажурирање динамичког плана, уз сагласност стручног надзора.

Уколико Наручилац утврди да Извођач радова не реализује радове у складу са детаљним динамичким планом, и ако након писменог упозорења у року од 10 (десет) дана од дана уручења писменог упозорења, Наручилац не констатује да је кашњење у реализацији посла надокнађено, Наручилац има право да раскине Уговор, уведе другог извођача у посао и изврши наплату гаранције банке за добро извршење посла.

У случају из претходног става, трошкови ангажовања другог извођача падају на терет Извођач радова.

Уколико из неоправданих разлога Извођач радова прекине са извођењем радова или одустане од даљег рада, Наручилац има право да раскине овај Уговор, уз наплату средства обезбеђења за добро извршење посла у целости, као и да захтева од Извођача радова накнаду штете.

Обавезе извођача радова
Члан 10.

Извођач радова је дужан да радове из члана 1. овог Уговора изведе према техничкој спецификацији, у складу са усвојеном Понудом, као и у складу са важећим Законом о планирању и изградњи и другим релевантним законима и прописима који су на снази, а сагласно важећим техничким прописима, стандардима и нормативима.

Ради извршења радова која су предмет овог Уговора Извођач радова се обавезује да обезбеди радну снагу, материјал, грађевинску и другу опрему, изврши све припремне, главне и завршне радове, обезбеди - постави и одржава привремену саобраћајну сигнализацију, као и све друго што је неопходно за потпуно извршење радова који су предмет овог Уговора.

Члан 11.

Извођач радова је носилац права и обавеза извођења предметних радова и обавезује се да изврши уговорене радове у складу са условима из конкурсне документације предметне јавне набавке и Понуде.

Извођач радова се обавезује да решењем одреди одговорне извођаче радова, за све предвиђене врсте радова, са личним лиценцама, и да иста достави стручном надзору.

Одговорни извођачи радова морају испуњавати услове прописане одредбама важећег Закона о планирању и изградњи.

У случају  потребе  за изменом  одговорних  извођача  радова,  Извођач  радова  је у обавези да, добије писмену сагласност Наручиоца. Уз разлоге измене напред наведених одговорних извођача, Извођач радова је дужан да достави доказе о томе да новоименовани одговорни извођачи радова испуњавају све услове прописане важећим Законом о планирању и изградњи.
Члан 12.

Извођач радова је обавезан да, пре увођења у посао, изврши следеће:

· да детаљно проучи пројектно-техничку документацију и да Наручиоцу достави извештај о прегледу наведене документације са евентуалним нејасноћама, неусаглашеностима и предлозима измене делова који су неопходни за привођење објекта намени најкасније заједно са предлогом динамичког плана.

-    донесе Решења о именовању одговорних извођача радова у складу са одредбама Закона о планирању и изградњи и да личне лиценце одговорних извођача радова достави стручном надзору;

-      да именује лице за безбедност  и здравље на раду у складу са важећим Законом о безбедности  и здрављу на раду.
- да потпише пројекат за извођење
Члан 13.

Извођач радова је дужан да у оквиру уговорене цене за извођење предметних радова, у складу са предмером радова из Понуде Извођача радова, у року до 15 (петнаест) дана од дана закључења Уговора, достави Инвеститору и Наручиоцу:

1.   На усвајање детаљан динамички план извођења уговорених радова. Динамички план мора бити потписан и оверен од стране Извођача радова. 
2.   План превентивних мера;

3.   Елаборат заштите на раду и противпожарне заштите;

Члан 14.

Извођач радова је дужан, у оквиру уговорене цене за извођење предметних радова, у складу са предмером радова из Понуде, да изврши и следеће активности и радове:

1.  води градилишну документацију и обезбеђује доказ о квалитету извршених радова, уграђених материјала, инсталација и опреме,

2. за материјал и опрему који се користе приликом извођења радова пре уградње обезбеди атесте, сертификате, потврде о пореклу робе и друге документе у складу са законом и достави их на увид Стручном надзору, а на дан извршене примопредаје објекта, све гарантне листове за уграђене уређаје и опрему, као и упутства за руковање, записнички преда Наручиоцу,
3.  обезбеди контролу изведених радова у току грађења објекта;

4.   отклони сву штету коју учини за време извођења радова на постојећим и суседним објектима и инсталацијама;

5. у току извођења радова обезбеђује сигурност објекта, лица која се налазе на градилишту и околине;

6. у току извођења радова одржава градилиште и редовно уклања сав отпадни материјал;

7. постави и одржава привремену саобраћајну сигнализацију;

8. изради (обезбеди) пројекат изведеног објекта у складу са  важећим прописима;

9. обезбеди присуство и учешће својих представника и представника подизвођача у раду Комисије за технички преглед објекта;

10. отклони све недостатке по примедбама Комисије за технички преглед, у остављеном року;
11. учествује у примопредаји објекта и коначном обрачуну изведених радова;

12. на погодан начин обезбеди и чува изведене радове, опрему и материјал од пропадања, оштећења, одношења или уништења све до примопредаје објекта;

13. по напуштању простора градилишта уклони  сав преостали  материјал,  опрему  и све привремене градилишне инсталације;

14.  у складу са овим Уговором отклони све недостатке који се евентуално појаве у гарантном року (рок за отклањање грешака у гарантном року не може бити дужи од 5 радних дана од пријема позива овлашћеног лица Наручиоца);

15. изврши и остале активности прописане важећим Законом о планирању и изградњи.
16. Отклони примедбе у року од 2 (два) радна дана од пријема позива овлашћеног лица Наручиоца;

17. Да се одазове на позив Наручиоца у року не дужем од 2 (два) радна дана од пријема позива овлашћеног лица Наручиоца;
18. Да управља грађевинским отпадом, насталим током грађења на градилишту, сагласно прописима којима се уређује управљање отпадом.
Члан 15.

Извођач радова је дужан да омогући вршење стручног надзора на објекту током извођења радова.
Извођач радова је дужан да поступи по свим писменим примедбама Наручиоца и Стручног надзора на квалитет изведених радова и уграђеног материјала  и  опреме, те да по тим примедбама отклони, о свом трошку, недостатке или пропусте.

Извођач радова је дужан да сваких 15 (петнаест) дана изврши, заједно са Стручним надзором, сагледавање и анализу испуњења уговорених обавеза у погледу рокова усвојених динамичким планом и о томе сачине извештај. Извештај потписују Извођач радова и Стручни надзор, а Извођач радова га, преко Стручног надзора, доставља Наручиоцу.

У случају да Извођач радова не испуњава усвојен динамички план, обавезан је да уведе у рад више смена, продужи смену или уведе у рад више извршилаца, без права на повећане трошкове или посебну накнаду за то.

Члан 16.

Извођач радова је у обавези да на градилишту устројава, чува и води, поред техничке документације, и следећу документацију:

1. грађевински дневник у складу са релевантним прописима;

2. грађевинску књигу на прописаном обрасцу са исправно попуњеним заглављем; са скицама и котираним мерама узетим на лицу места; са аналитичким доказом изведених количина; са потписом обрађивача; са датумом, потписом и личним печатом одговорног извођача радова и стручног надзора;

3. детаљни динамички план извођења радова као управљачки документ за организовање, извршење и праћење реализације;

4. атесте уграђених материјала, опреме и готових производа, гарантне листове, записнике о испитивању уређаја и инсталација, и остала документа и записнике од важности за период  изградње, техничко прегледа и експлоатације објекта,  све  у  складу  са техничким спецификацијама  и условима из Понуде Извођача радова која представља саставни део овог Уговора.

У току примопредаје и коначног обрачуна изведених радова између Наручиоца и Извођача радова, Извођач радова је обавезан да сву техничку документацију и документацију вођену у току реализације Уговора, записнички преда Наручиоцу.
Обавезе Наручиоца у погледу извођења радова
Члан 17.

Обавезе Наручиоца су:

1. да обезбеди вршење стручног  надзора,  у складу са одредбама важећег Закона о планирању и изградњи;

2. да обезбеди предају пројектно-техничке документације Извођачу радова;

4. да редовно измирује обавезе према Извођачу радова за изведене одобрене радове на основу привремених ситуација и окончане ситуације;

5. учествује у раду комисије за примопредају радова и коначни обрачун, заједно са стручним надзором и Извођачем.
Вишкови/мањкови, накнадни и непредвиђени радови
Члан 18.

Наручилац може издавати налоге за измене и прилагођавање техничке документације и предмера радова по основу документације коју је издао Стручни надзор или Извођач радова и на тој основи издавати писмени налог за:

- 
измену обима уговорених радова (врсте и квалитета уговорених радова) – вишак/мањак радова;

- 
обављање додатних радова (непредвиђени и накнадни радови).

Стручни надзор није овлашћен да доноси одлуке о питањима наведеним у ставу 1. овог члана или питањима везаним за додатна плаћања или продужетак рока без претходне писмене сагласности Наручиоца.

Члан 19.

Промене количине изведених радова у односу на количине из предмера и предрачуна (вишкови  и  мањкови  радова) не  могу утицати на промену јединичних цена,  али  промене количина утичу на промене укупне уговорене вредности радова.

У оквиру укупне уговорене вредности радова, на основу прегледа вишкова и мањкова уговорених радова, овереног од стране Стручног надзора, Наручилац може дати налог/сагласност за измене обима уговорених радова (вишкови/мањкови радова), према јединичним ценама из предмера и предрачуна радова. 
За додатне (непредвиђене) радове Наручилац у сарадњи са стручним надзором и/или пројектантом проверава основаност предмера и предрачуна, опис позиција, количине тих радова најкасније у року од 15 (петнаест) дана од дана пријема.
Извођач радова је обавезан да достави, у року који одреди Наручилац, понуду за измене уговорених количина и врсте радова према предмеру радова за који је добијено писмено мишљење Стручног надзора и/или пројектанта.

Понуда за измене уговорених количина и евентуално врсте радова у односу на предмер радова треба да садржи:

-  преглед вишка и мањка уговорених радова по позицијама оверен од стране Извођача радова и Стручног надзора;

- Предмер и предрачун неуговорених непредвиђених радова, оверен од стране Извођача радова.

Стручни  надзор  није  овлашћен  да,  без  писмене  сагласности  Наручиоца,  одлучује о цени, роковима, измени материјала који се уграђује и обиму неуговорених радова (непредвиђени радови) и вишковима радова, као и о обиму уговорених радова који се не изводе (мањкови).
Члан 20.

Извођач  радова  се  обавезује  да  све  вишкове  радова  за  које  постоји  писмена  сагласност Наручиоца изведе по уговореним јединичним ценама.

Наручилац неће платити вишкове радова који нису извршени у складу са техничком документацијом, а за које не постоји писмена сагласност.

Примопредаја изведених радова
Члан 21.

Извођач радова је у обавези да преко Стручног надзора писмено обавести Наручиоца о року завршетка радова на изградњи објекта и спремности  истог  за технички преглед, у примереном року пре завршетка свих радова.

Технички преглед објекта обезбеђује Наручилац.

Члан 22.

Извођач радова је дужан да сарађује са Комисијом за технички преглед и да поступи по свим захтевима те Комисије.

Извођач радова је дужан да Комисији за технички преглед обезбеди сву потребну документацију  према   важећем Закону  о планирању  и изградњи  и другим релевантним  прописима.

Уколико Комисија за технички преглед својим мишљењем, односно извештајем (записником), констатује примедбе на изведене радове, Извођач радова је у обавези да их отклони у року који предложи Комисија.

Уколико Извођач радова у остављеном року не поступи по примедбама Комисије за технички преглед, Наручилац ће ангажовањем трећих лица отклонити недостатке, о трошку Извођача, наплатом средства обезбеђења за добро извршење посла.
Заштита података наручиоца
Члан 23.

Уговорне стране ће третирати као поверљиве све техничке и друге податке везане за овај уговор. Сви документи, нацрти и друге информације у вези са овим уговором, Извођач радова ће користити искључиво за извршење уговорних обавеза и не може их користити у друге сврхе без посебне писмене сагласности Наручиоца.
Средства обезбеђења
Члан 24.

Извођач радова је обавезан да у року од 15 (петнаест) дана од дана закључења Уговора достави Наручиоцу:

- Меницу за добро извршење посла са назначеним износом од 10% без ПДВ-а од вредности уговора, оверену, потписану од стране лица овлашћеног за заступање и регистровану у складу са чланом 47а Закона о платном промету („Службени лист СРЈ “ број 3/2002 и 5/2003 и „Сл. гласник РС“ број 43/2004, 62/2006, 111/2009-др. закон, 31/2011 и 139/2014 – др.закон) и Одлуком о ближим условима, садржини и начину вођења Регистра меница и овлашћења („Службени гласник РС“ број 56/2011, 80/2015, 76/2016, 82/2017 и 14/2020), са роком важења који је најмање 60 (шездесте) дана дужи од датума трајања уговора дефинисаног чланом 5. став 1.
· Менично овлашћење да се меницa у износу од 10% од вредности уговора  без ПДВ-а, без сагласности Добављача може поднети на наплату у случају неизвршења уговорних обавеза по закљученом уговору;  

· копију картона депонованих потписа код банке на којим се јасно виде депоновани потпис и печат Добављача, оверен печатом банке са датумом овере, не старијим од 30 (тридесет) дана од дана закључења уговора.  

 
Потпис овлашћеног лица на меницама и меничном овлашћењу мора бити идентичан са потписом у картону депонованих потписа.  

 
У случају промене лица овлашћеног за заступање, менично овлашћење остаје на снази.  

 
По завршеном послу Наручилац ће предметну меницу вратити, на писани захтев Добављача.  
Уколико Добављач не обезбеди и не преда Наручиоцу средство обезбеђења на начин предвиђен овим чланом, уговор не ступа на снагу и не сматра се закљученим. 
· Меницу за за повраћај авансног плаћања, у висини примљеног аванса без ПДВ-а, оверену, потписану од стране лица овлашћеног за заступање и регистровану у складу са чланом 47а Закона о платном промету („Службени лист СРЈ “ број 3/2002 и 5/2003 и „Сл. гласник РС“ број 43/2004, 62/2006, 111/2009-др. закон, 31/2011 и 139/2014 – др.закон) и Одлуком о ближим условима, садржини и начину вођења Регистра меница и овлашћења („Службени гласник РС“ број 56/2011, 80/2015, 76/2016, 82/2017 и 14/2020), са роком важења који је најмање 60 (шездесте) дана дужи од датума трајања уговора дефинисаног чланом 5. став 1. 

· Менично овлашћење да се меницa у износу примљеног аванса  без ПДВ-а, без сагласности Добављача може поднети на наплату у случају неизвршења уговорних обавеза по закљученом уговору;  

· копију картона депонованих потписа код банке на којим се јасно виде депоновани потпис и печат Добављача, оверен печатом банке са датумом овере, не старијим од 30 (тридесет) дана од дана закључења уговора.  

 
Потпис овлашћеног лица на меницама и меничном овлашћењу мора бити идентичан са потписом у картону депонованих потписа.  

 
У случају промене лица овлашћеног за заступање, менично овлашћење остаје на снази.  

 
По завршеном послу Наручилац ће предметну меницу вратити, на писани захтев Добављача.  
 
Наручилац неће уплатити ниједан износ пре него што прими меницу за повраћај авансног плаћања.
Осигурање
Члан 25.
Извођач радова је дужан да у року од 15 (петнаест) дана од закључења Уговора осигура радове, материјал и опрему од уобичајених ризика до њихове пуне вредности (осигурање објекта у изградњи) и достави Наручиоцу полису осигурања, оригинал или оверену копију, са важношћу за цео период важења Уговора.

Извођач радова је дужан да у року од 15 (петнаест) дана од закључења Уговора, достави Наручиоцу полису осигурања од одговорности према трећим лицима и стварима, оригинал или оверену копију, са важношћу за цео период важења Уговора, у свему према важећим прописима.

Измене услова осигурања не могу се вршити без претходног одобрења Наручиоца.

Уколико се рок за извођење радова продужи, Извођач радова је обавезан да достави, пре истека уговореног рока, полисе осигурања из претходних ставова овог члана, са новим (одговарајућим) периодом осигурања.

Уговорна казна – пенали
Члан 26.

Уколико Извођач радова задоцни са извођењем радова према укупно уговореном року, дужан је платити Наручиоцу на име уговорне казне 2 ‰ (два промила) од укупне уговорене вредности из члана 2. овог Уговора за сваки дан прекорачења уговореног рока, с тим да укупан износ уговорне казне не може да пређе 10% од укупне уговорене вредности овог Уговора. 
За евентуални новчани износ обрачунатих пенала умањиће се износ за плаћање по окончаној ситуацији. 

Гарантни рокови и средство обезбеђења за отклањање недостатака у гарантном року
Члан 27.
Гарантни рок за све изведене радове и коришћене материјале је 24 месеца и исти почиње да тече од дана потписивања Записника о примопредаји радова од стране Наручиоца и Добављача, а за уграђену опрему гарантни рок мора да буде исти као гарантни рок који даје произвођач те опреме. За материјале који су обухваћени текућим одржавањем гарантни рок је 12 месеци рачунајући од датума примопредаје.

Извођач радова је дужан да уз окончану ситуацију Наручиоцу преда:
 - меницу за отклањање недостатака у гарантном року са назначеним номиналним износом од 5% од вредности уговора без ПДВ-а, оверену, потписану од стране лица овлашћеног за заступање и регистровану у складу са чланом 47а Закона о платном промету промету ( "Службени лист СРЈ", бр. 3/2002, 5/2003 и ''Службени гласник РС'', бр. 43/2004, 62/2006, 111/2009 - РС, други закон, 31/2011 и 139/2014-др. закон) и Одлуком НБС о ближим условима, садржини и начину вођења Регистра меница и овлашћења („Службени гласник РС”, бр. 56/2011, 80/2015,  76/2016, 82/2017 и 14/2020), са роком важења најмање 30 (тридесет) дана дуже  од истека гарантног рока.


- менично овлашћење да се меницa у износу од 5% од вредности уговора    без ПДВ-а, може поднети на наплату без сагласности понуђача у случају да понуђач не отклони недостатаке у гарантном року, у складу са закљученим уговором;
- Текст меничног овлашћења је потребно урадити у складу са достављеном меницом;


   - Потврду о регистрацији менице; 


- Копију картона депонованих потписа код банке на којим се јасно виде депоновани потпис и печат понуђача, оверен печатом банке са датумом овере (овера не старија од 30 дана, од дана закључења уговора).

Потпис овлашћеног лица на меници и меничном овлашћењу мора бити идентичан са потписом у картону депонованих потписа. 

У случају промене лица овлашћеног за заступање, менично овлашћење остаје на снази. 

    Уколико Добављач у наведеном року не обезбеди и не преда меницу у складу са овим чланом, износ укупне вредности радова по окончаној ситуацији ће се умањити за 5% - износ гаранције. Уколико Добављач накнадно достави меницу за отклањање грешака у гарантном року, Наручилац ће умањен износ вредности радова по окончаној ситуацији уплатити Добављачу у уговореном року и на уговорени начин.  


По завршеном послу Наручилац ће предметну меницу вратити, на писани захтев понуђача.
Члан 28.

Извођач радова је дужан да у току гарантног рока, на први писмени позив Наручиоца, отклони о свом трошку све недостатке који се односе на уговорени квалитет изведених  радова  и  уграђених  материјала  и  опреме,  а  који  нису  настали  неправилном употребом, као и сва оштећења проузрокована овим недостацима.

Ако Извођач радова не приступи извршењу своје обавезе из претходног става по пријему писменог позива од стране Наручиоца и не изврши ту обавезу у року датом у позиву, Наручилац је овлашћен да за отклањање недостатака ангажује друго правно или физичко лице, на  терет  Извођача  радова,  активирањем средства обезбеђења за  отклањање  недостатака  у гарантном року.

Уколико гаранција за отклањање недостатака у гарантном року не покрива у потпуности трошкове настале поводом отклањања недостатака из става 1. овог члана, Наручилац има право да од Извођача радова тражи накнаду штете.

Подизвођач
* Овај члан се брише уколико је неприменљив а нумерација осталих чланова се помера
Члан 29.

Извођач радова ће део услуга које су предмет овог уговора извршити преко подизвођача________________________________ул.____________________________ бр. ____, ПИБ _______________________, матични број __________________, у свему у складу са понудом број _______________________ од ______________. 

Извођач радова који намерава да извршење дела уговора повери подизвођачу, дужан је да у понуди наведе:

1) који део уговора намерава да повери подизвођачу (по предмету или

у количини, вредности или проценту);

2) податке о подизвођачима;

3) да ће наручилац непосредно да плаћа подизвођачу за део уговора који је он извршио, уколико подизвођач захтева да му се доспела потраживања плаћају непосредно.

Извођач радова у потпуности одговара наручиоцу за извршење уговорних обавеза, без обзира на учешће подизвођача.

Извођач радова не може ангажовати као подизвођача лице које није навео у понуди, у супротном Наручилац ће реализовати средство обезбеђења и раскинути уговор, осим ако би раскидом уговора Наручилац претрпео знатну штету.  

Извођач радова је дужан да у року од 60 дана од дана примопредаје радова, Наручиоцу достави доказ о измирењу обавеза према подизвођачу за део посла који је извршио подизвођач, као и изјаву подизвођача да је извршио плаћање подизвођачу његових потраживања, у случају да се не врши непосредно плаћање подизвођачу. Уколико Извођач радова у наведеном у року не достави доказ и изјаву подизвођача, Наручилац је дужан да достави Канцеларији за јавне набавке предлог за покретање прекршајног поступка.

Раскид уговора
Члан 30.

Свака уговорна страна може једнострано раскинути Уговор у случају када друга уговорна страна не испуњава или неблаговремено испуњава своје Уговором преузете обавезе.

О раскиду Уговора, уговорна страна је дужна да писаним путем обавести другу уговорну страну.
Члан 31.

Извођач  радова је дужан да се строго придржава обавеза дефинисаних овим Уговором. У случају да се не придржава, Наручилац има право на раскид овог Уговора, накнаду настале штете и наплату банкарске гаранције за добро извршење посла, односно банкарске гаранције за повраћај авансног плаћања.
Члан 32.

Уговор се раскида писменом изјавом која се доставља другој уговорној страни и са отказним роком од 15 дана, од дана достављања изјаве. Изјава мора да садржи основ за раскид Уговора.
Члан 33.

У случају раскида Уговора, Извођач радова је дужан да изведене радове обезбеди од пропадања, као и да Инвеститору преда пројекат изведеног објекта и пресек изведених радова до дана раскида Уговора.

Трошкове сноси уговорна страна која је одговорна за раскид Уговора.

На сва питања која нису прецизирана овим Уговором, а односе се на споразумни, једнострани раскид, као и отказ уговора, примењиваће се релевантне одредбе Закона о облигационим односима.
Измене уговора
Члан 34.

Уколико се појаве околности које се из објективних разлога нису могле предвидети у тренутку објављивања позива за подношење понуда за јавну набавку на основу које је закључен овај Уговор, односно из разлога који су неопходни за коначну и потпуну реализацију уговора у циљу привођења објекта намени, уговорне стране могу приступити изменама уговора из свих разлога наведених у овом уговору као и из разлога предвиђених одредбама чланова 156-161. Закона о јавним набавкама.
Завршне одредбе
Члан 35.

Овај Уговор се може изменити само писаним анексом, потписаним од стране овлашћених лица уговорних страна, из разлога и на начин предвиђен овим Уговором.

Члан 36.

Уговорне стране су сагласне да ће све спорове, који настану у извршењу овог Уговора, решавати споразумно, а уколико то не буде могуће, да ће за решавање спорова бити надлежан Привредни суд у Београду.

За све што није предвиђено овим Уговором, уговорне стране су сагласне да ће се применити одговарајуће  одредбе  важећег  Закона  о  планирању  и  изградњи,  Закона  о  облигационим односима и други важећи пропис Републике Србије.
Члан 37.

Саставни део овог Уговора чине:

· усвојена Понуда Извођача радова број ___________  од ___ / ___ . 2023.године;

· Предмер и предрачун радова.
Члан 38.

Овај Уговор ступа на снагу даном стављања последњег потписа од стране уговарача и траје до испуњења свих уговорних обавеза.


Овај Уговор закључен је у 6 (шест) истоветних примерака, од којих сваки потписник задржава по 3 (три) примерка.


ИЗВОЂАЧ РАДОВА




НАРУЧИЛАЦ

 ___________________________



________________________

